Կվադվո Դուա

**Կվադվո Դուա** (, ), շվեյցարացի ֆուտբոլիստ, բուլղարական «Լուդոգորեց» ակումբի և Շվեյցարիայի ֆուտբոլի ազգային հավաքականի կիսապաշտպան։

## Կենսագրություն
Դուան ծնվել է Մեծ Բրիտանիայում, նրա ծնողները բնիկ գանացիներ են։ Նա «Յանգ Բոյզ» ակումբի ակադեմիա է հաճախել 11 տարեկանից։ 2016 թվականի հուլիսի 30-ին Կվադվոն «Յանգ Բոյզի» կազմում իր նորամուտն է նշել է Շվեյցարիայի առաջնությունում։ Նա «Լուգանոյի» դեմ խաղում փոխարինման է դուրս եկել 76-րդ րոպեին Յորիկ Ռեյվի փոխարեն։ Նա ակումբի կազմում իր առաջին գոլը խփել է Շվեյցարիայի գավաթի առաջին տուրի խաղում։ Եվրոպա լիգայի եզրափակիչ փուլում նա իր նորամուտը նշեց սեպտեմբերի 15-ին «Օլիմպիակոսի» հետ խաղում՝ փոխարինման դուրս գալով 86-րդ րոպեին։ Կվադվո Դուա Շվեյցարիայի առաջնությունում իր առաջին գոլը խփել է հոկտեմբերի 2-ին։ Նա «Սենտ Գալենի» հետ խաղում՝ 66-րդ րոպեին փոխարինել  Մայքլ Ֆրեյին և առաջ մղել իր թիմին (2:2)։

2017 թվականի փետրվարի 17-ին նա վարձավճարով մինչև մրցաշրջանի ավարտը տեղափոխվել է Չելենջ լիգայի «Քամաքս» ակումբ, որտեղ իր առաջին գոլը խփել մայիսի 6-ին «Վիլլի» դեմ չորրորդ տուրի խաղում։

Բեռն վերադառնալուց հետո նա անմիջապես վարձավճարով տրվել է Չելենջ լիգայում հանդես եկող «Վինտերթուրին»։ Նա ակումբի կազմում իր նորամուտը նշել է հուլիսի 22-ին՝ «Վոլենի» դեմ խաղում՝ հայտնվելով մեկնարկային կազմում։ Նա իր առաջին գոլը խփել է օգոստոսի 26-ին «Վիլի» հետ խաղում՝ 79-րդ րոպեին։ Հոկտեմբերի 23-ին «Արաուի» հետ խաղում նա հեղինակել է իր պրոֆեսիոնալ կարիերայի առաջին դուբլը։ Նա հայտնվել է մեկնարկային կազմում ու խփել իր թիմի առաջին և երրորդ գոլերը (3:3)։

2018/19 մրցաշրջանի մեկնարկից առաջ Դուան կրկին վարձավճարով տրվել է երկրորդ դիվիզիոնի ակումբին, այս անգամ՝ «Սերվետին»։ Վնասվածքի պատճառով նա բաց է թողնել առաջնության մեծ մասը։ Նա իր առաջին գոլը խփել է 2019 թվականի փետրվարի 2-ին Վադուզի հետ խաղում՝ 84-րդ րոպեին։ 2019 թվականի հուլիսի 1-ին նա տեղափոխվել է «Վիլ» ակումբ, որտեղ իր նորամուտը նշել է հուլիսի 20-ին Կյասոյի հետ խաղում։ Նա հայտնվել է մեկնարկային կազմում ու խփել հաղթական գոլ։ Նոյեմբերի 9-ին «Չյասոյի» հետ տնային խաղում նա իր պրոֆեսիոնալ կարիերայի ընթացքում առաջին անգամ 17 րոպեում երկու դեղին քարտ է ստացել։ Մրցաշրջանի վերջում նա հինգ հանդիպման ընթացքում դարձել է գոլի հեղինակ։

2020 թվականի օգոստոսի 14-ին ֆուտբոլիստը տեղափոխվել է «Սենտ Գալլեն» ակումբ։ Նա իր նորամուտը նշել է սեպտեմբերի 20-ին Սիոնի հետ տնային խաղում՝ ընդմիջմանը փոխարինելով Վիկտոր Ռուիսին։ Նա իր առաջին գոլը խփել է հոկտեմբերի 4-ին Սերվետի հետ խաղում։ Կվադվո Դուա ընդգրկվել է մեկնարկային կազմում և գլխով գոլի հեղինակ դարձել տուգանային փոխանցումից։ Ընդհանուր առմամբ նա ակումբի կազմում անցկացրել է 76 հանդիպում և դարձել է 28 գոլի հեղինակ։

2022 թվականի հունիսի 24-ին նա 700 հազար եվրոյով տեղափոխվել է Երկրորդ Բունդեսլիգայում հանդես եկող «Նյուրնբերգ» ակումբ։ Նա իր նորամուտը նշել է հուլիսի 16-ին «Սենտ Պաուլիի» հետ արտագնա խաղում։ 2023 թվականի ձմռանը հաղորդվել է, որ «ԲԿՄԱ»-ն հետաքրքրված է խաղացողով։

## Ազգային հավաքականում
Կվադվո Դուա հանդես է եկել Շվեյցարիայի Մ18 և Մ19 հավաքականների կազմում։ Նա մասնակցել է Եվրոպայի երիտասարդական առաջնության ընտրական խաղերին, սակայն ազգային հավաքականի հետ չի հասել եզրափակիչ փուլ։ Շվեյցարիայի ֆուտբոլի ազգային հավաքականում իր նորամուտը նշել է 2024 թվականի հունիսի 4-ին Էստոնիայի ֆուտբոլի ազգային հավաքականի դեմ ընկերական խաղում։ Հունիսի 7-ին նա ընդգրկվել է Եվրո 2024-ի Շվեյցարիայի հայտացուցակում։ Նա իր նորամուտը նշել է մրցաշարում հունիսի 15-ին Հունգարիայի հավաքականի դեմ խմբային փուլի առաջին խաղում և դարձել գոլի հեղինակ։

## Ծանոթագրություններ

## Արտաքին հղումներ

* 
* Профиль игрока на сайте weltfussball.de
* Профиль игрока  на сайте Швейцарский футбольный союз
* Профиль игрока на сайте kicker

  
Կատեգորիա:21-րդ դարի շվեյցարացիներ
Կատեգորիա:Անգլիացի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Շվեյցարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Վինտերտուրի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 27 ծնունդներ
Կատեգորիա:Ֆուտբոլի հարձակվողներ